Kauno rajono meno mokykla

Kauno rajono meno mokykla – neformaliojo vaikų švietimo (muzikinio ir dailės) mokykla, veikianti Garliavoje, Kauno rajone. Mokymo forma – dieninis neformalusis meninis ugdymas. Mokykla turi skyrius Babtuose, Raudondvaryje,  Vilkijoje. Mokyklos savininkė yra Kauno rajono savivaldybė. Įstaigos kodas Juridinių asmenų registre – 191099071, mokymo kalba – lietuvių.Garliavos meno mokykla (aikos.smm.lt)

Mokykloje mokoma groti fortepijonu, akordeonu, fleita, klarnetu, saksofonu, trimitu, trombonu, tūba, marimba, smuiku, kanklėmis, birbyne, lamzdeliu, skrabalais, gitara, mušamaisiais instrumentais. Dėstomi solinio ir chorinio dainavimo, dailės, teatro, choreografijos pagrindai. 

Į meno mokyklą priimami vaikai nuo 5 metų, ir kartais jie čia praleidžia 12 metų. Dailės mokamasi 7, muzikos – 8 metus, yra ir išplėstinis meninis ugdymas, kurį lankyti galima tol, kol mokomasi bendrojo lavinimo mokykloje. Mokytis priimami ir suaugę asmenys.Garliavos meno mokyklos auklėtiniai skina laurus ne tik Lietuvoje kauno.diena.lt

2020–2021 mokslo metais meninius gebėjimus ugdė ir lavino 854 moksleiviai. Iš jų: Garliavoje - 499, filialuose  Raudondvaryje - 254, Vilkijoje - 65, Babtuose - 36. Mokykloje dirbo 75 pedagogai: 1 mokytojas ekspertas, 31 mokytojas metodininkas, 19 vyresniųjų  mokytojų, 26 mokytojai.

 Istorija 

Mokykla įsteigta ir veiklą pradėjo 1974 m. Tuomet buvo priimti 72 mokiniai ir 3 mokytojai, mokę groti smuiku, pianinu ir akordeonu. Įstaiga iki 1984 m. neturėjo savų patalpų ir dirbo Garliavos Jonučių vidurinėje mokykloje.
1984 m. persikėlė į suremontuotą pastatą Vytauto g. 54.

Babtų ir Vilkijos skyriai įsteigti 1992 m., Raudondvario – 1993 m. 2019 m. Raudondvaryje mokykla persikėlė į atnaujintas patalpas šalia Raudondvario dvaro. 2003–2005 m. įgyvendintas mokyklos plėtros  ir profilio pagilinimo planas – atidaryti dailės skyriai Garliavoje  ir  Vilkijoje. 2004 m. mokyklai suteiktas meno mokyklos vardas.Mokyklos istorija. Kaunorajonomm.lt (tikrinta 2025-08-15).

Mokykloje 2015–2016 mokslo metais meninius gebėjimus ugdė ir lavino 710 moksleivių. Iš jų: Garliavoje – 501, filialuose Raudondvaryje – 127, Vilkijoje – 60, Babtuose – 22 mokiniai. Mokykloje dirbo 68 pedagogai: 29 mokytojai metodininkai, 14 vyresniųjų mokytojų, 25 mokytojai.Garliavos meno mokykla. Muzikusajunga.lt]

2022 m. rugpjūtį Garliavos meno mokykla pervadinta Kauno rajono meno mokykla.Garliavos meno mokyklai – naujas pavadinimas. 2022-08-26, Krs.lt (tikrinta 2025-08-15).

 Direktoriai 
 Leonas Galvydis, 1974–1993 m.
 Vaclovas Žvirblis, 1993–2001 m.
 Regina Guobė, 2002–2021 m.
 Gintaras Vilčiauskas, nuo 2021 m.

 Žymūs mokytojai 
 Mykolas Gadliauskas, choro vadovas

 Žymūs mokiniai 
 Rasa Jazukonytė, operos dainininkė
 Julius Klimavičius, Lietuvos simfoninio orkestro muzikantas (fagotas) 
 Mindaugas Rarivanas, Lietuvos kariuomenės orkestro muzikantas (tūba)
 Virginija Unguraitytė, pianistė 

 Šaltiniai 

 Nuorodos 

 Mokyklos tinklalapis 

Kategorija:Lietuvos meno mokyklos
Kategorija:Kauno rajono savivaldybės mokyklos
Kategorija:Garliava